CELEX: 32006D0548
Language: el
Date: 2006-08-02 00:00:00
Title: 2006/548/ΕΚ,ΕυͿατόμ: Απόφαση της Επιτροπής, της  2ας Αυγούστου 2006 , για τροποποίηση της απόφασης 2001/844/ΕΚ, ΕΚΑΧ, Ευρατόμ

5.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 215/38
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 2ας Αυγούστου 2006
   για τροποποίηση της απόφασης 2001/844/ΕΚ, ΕΚΑΧ, Ευρατόμ
   (2006/548/ΕΚ, Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 218 παράγραφος 2,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 131,
   τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 41 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 2 παράγραφος 1 των διατάξεων της Επιτροπής για την ασφάλεια όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (1) το αρμόδιο για θέματα ασφαλείας μέλος της Επιτροπής λαμβάνει τα ενδεδειγμένα μέτρα για να διασφαλίσει ότι, κατά τον χειρισμό διαβαθμισμένων πληροφοριών ΕΕ, τηρούνται εντός της Επιτροπής οι κανόνες ασφαλείας της Επιτροπής, καθώς και, μεταξύ άλλων, από εξωτερικούς συμβασιούχους της Επιτροπής.
            
         
               (2)
            
            
               Το άρθρο 2 παράγραφος 2 των διατάξεων ασφαλείας της Επιτροπής ορίζει ότι πρέπει να επιτραπεί στα κράτη μέλη, τα λοιπά θεσμικά όργανα, τους φορείς, τις υπηρεσίες και τους οργανισμούς που έχουν συσταθεί δυνάμει ή βάσει των συνθηκών, να λαμβάνουν διαβαθμισμένες πληροφορίες ΕΕ, υπό τον όρο ότι θα διασφαλίζουν ότι θα εφαρμόζονται στις υπηρεσίες και στις εγκαταστάσεις τους κανόνες αυστηρά ισοδύναμοι, μεταξύ άλλων, από εξωτερικούς συμβασιούχους του κράτους μέλους.
            
         
               (3)
            
            
               Οι διατάξεις της Επιτροπής σχετικά με την ασφάλεια δεν περιλαμβάνουν προς το παρόν στοιχεία για τον τρόπο με τον οποίο πρέπει να εφαρμόζονται οι βασικές αρχές και οι στοιχειώδεις προδιαγραφές όταν η Επιτροπή αναθέτει σε εξωτερικούς φορείς, με σύμβαση ή με συμφωνία επιχορήγησης, καθήκοντα που αφορούν, συνεπάγονται ή/και περιλαμβάνουν διαβαθμισμένες πληροφορίες ΕΕ.
            
         
               (4)
            
            
               Είναι, επομένως, αναγκαίο να ενσωματωθούν συγκεκριμένες κοινές στοιχειώδεις προδιαγραφές στις διατάξεις της Επιτροπής σχετικά με την ασφάλεια και στους κανόνες ασφαλείας που επισυνάπτονται σε αυτές.
            
         
               (5)
            
            
               Οι εν λόγω κοινές στοιχειώδεις προδιαγραφές πρέπει, επίσης, να τηρούνται από τα κράτη μέλη, για μέτρα που πρέπει να ληφθούν σύμφωνα με τις εθνικές ρυθμίσεις, όταν τα κράτη μέλη αναθέτουν με σύμβαση ή με συμφωνία επιχορήγησης, καθήκοντα που αφορούν, συνεπάγονται ή/και περιλαμβάνουν διαβαθμισμένες πληροφορίες ΕΕ για τους εξωτερικούς φορείς που αναφέρονται στο άρθρο 2 παράγραφος 2 των διατάξεων της Επιτροπής σχετικά με την ασφάλεια.
            
         
               (6)
            
            
               Οι εν λόγω κοινές στοιχειώδεις προδιαγραφές πρέπει να εφαρμόζονται με την επιφύλαξη άλλων συναφών πράξεων, ιδίως της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (2), του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) και του κανονισμού (ΕΚ, Ευρατόμ) αριθ. 2342/2002 της Επιτροπής (4) για τη θέσπιση των κανόνων εφαρμογής του και ιδίως των διμερών και πολυμερών συμφωνιών που αναφέρονται στα άρθρα 106 και 107 του κανονισμού (ΕΚ, Ευρατόμ) αριθ. 1605/2002,
            
         ΑΠΟΦΑΣΙΖΕΙ:
   Άρθρο 1
   Οι διατάξεις της Επιτροπής σχετικά με την ασφάλεια, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ, τροποποιούνται ως εξής:
   
               1)
            
            
               Στο άρθρο 2 παράγραφος 1 προστίθεται η ακόλουθη παράγραφος:
               «Όταν μια σύμβαση ή μια συμφωνία επιχορήγησης μεταξύ της Κοινότητας και ενός εξωτερικού εργολάβου ή δικαιούχου συνεπάγεται την επεξεργασία διαβαθμισμένων πληροφοριών ΕΕ στις εγκαταστάσεις του εργολάβου ή του δικαιούχου, τα ενδεδειγμένα μέτρα που λαμβάνονται από τον εν λόγω εξωτερικό εργολάβο ή δικαιούχο για να διασφαλιστεί ότι τηρούνται οι κανόνες που αναφέρονται στο άρθρο 1, κατά τον χειρισμό διαβαθμισμένων πληροφοριών ΕΕ, αποτελούν αναπόσπαστο τμήμα της σύμβασης ή της συμφωνίας επιχορήγησης.»
            
         
               2)
            
            
               Οι κανόνες ασφαλείας που καθορίζονται στο παράρτημα των διατάξεων της Επιτροπής σχετικά με την ασφάλεια τροποποιούνται ως εξής:
               
                           α)
                        
                        
                           Στο σημείο 5.1. του μέρους I προστίθεται η ακόλουθη πρόταση:
                           «Οι στοιχειώδεις αυτές προδιαγραφές ισχύουν επίσης όταν η Επιτροπή αναθέτει με σύμβαση ή συμφωνία επιχορήγησης, καθήκοντα που αφορούν, συνεπάγονται ή/και περιλαμβάνουν διαβαθμισμένες πληροφορίες ΕΕ σε βιομηχανικούς ή άλλους φορείς: οι εν λόγω κοινές στοιχειώδεις προδιαγραφές περιλαμβάνονται στο σημείο 27 του μέρους II.»
                        
                     
                           β)
                        
                        
                           Στο μέρος II, το κείμενο του παραρτήματος της παρούσας απόφασης προστίθεται ως σημείο 27.
                        
                     
                           γ)
                        
                        
                           Στο προσάρτημα 6, προστίθενται οι ακόλουθες συντομογραφίες:
                           
                                       «ΚΑΑ
                                    
                                    
                                       :
                                    
                                    
                                       Καθορισμένη Αρχή Ασφάλειας
                                    
                                 
                                       ΕΑΦ
                                    
                                    
                                       :
                                    
                                    
                                       Έλεγχος Ασφαλείας Φορέα
                                    
                                 
                                       ΥΑΕ
                                    
                                    
                                       :
                                    
                                    
                                       Υπεύθυνος Ασφαλείας της Εγκατάστασης
                                    
                                 
                                       ΠΕΑΠ
                                    
                                    
                                       :
                                    
                                    
                                       Πιστοποιητικό Ελέγχου Ασφαλείας Προσωπικού
                                    
                                 
                                       ΕΘΑ
                                    
                                    
                                       :
                                    
                                    
                                       Έγγραφο Θεμάτων Ασφαλείας
                                    
                                 
                                       ΟΔΑ
                                    
                                    
                                       :
                                    
                                    
                                       Οδηγός Διαβάθμισης Ασφαλείας»
                                    
                                 .
                        
                     
         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 2 Αυγούστου 2006.
      
         
            Για την Επιτροπή
         
         Siim KALLAS
         
         
            Αντιπρόεδρος
         
      
   
   
      (1)  ΕΕ L 317 της 3.12.2001, σ. 1. Απόφαση όπως τροποποιήθηκε τελευταία με την απόφαση 2006/70/ΕΚ, Ευρατόμ (ΕΕ L 34 της 7.2.2006, σ. 32).
   
      (2)  ΕΕ L 134 της 30.4.2004, σ. 114. Οδηγία όπως τροποποιήθηκε τελευταία με τον κανονισμό (ΕΚ) αριθ. 2083/2005 της Επιτροπής (ΕΕ L 333 της 20.12.2005, σ. 28).
   
      (3)  ΕΕ L 248 της 16.9.2002, σ. 1.
   
      (4)  ΕΕ L 357 της 31.12.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1261/2005 της Επιτροπής (ΕΕ L 201 της 2.8.2005, σ. 3).
   
      ΠΑΡΑΡΤΗΜΑ
      
         «27.   ΚΟΙΝΕΣ ΣΤΟΙΧΕΙΩΔΕΙΣ ΠΡΟΔΙΑΓΡΑΦΕΣ ΓΙΑ ΤΗ ΒΙΟΜΗΧΑΝΙΚΗ ΑΣΦΑΛΕΙΑ
         27.1.   Εισαγωγή
         Το παρόν τμήμα εξετάζει τις πτυχές ασφάλειας βιομηχανικών δραστηριοτήτων που αφορούν αποκλειστικά τη διαπραγμάτευση και ανάθεση συμβάσεων ή τη σύναψη συμφωνιών επιχορήγησης, με τις οποίες ανατίθενται καθήκοντα που αφορούν, συνεπάγονται ή/και περιλαμβάνουν διαβαθμισμένες πληροφορίες ΕΕ, και την υλοποίηση αυτών των συμβάσεων από βιομηχανικούς ή άλλους φορείς, συμπεριλαμβανομένης της διάθεσης διαβαθμισμένων πληροφοριών ΕΕ ή της πρόσβασης σε αυτές κατά τις διαδικασίες ανάθεσης κρατικών συμβάσεων και πρόσκλησης υποβολής προτάσεων (περίοδος υποβολής προσφορών και διαπραγματεύσεις πριν από την ανάθεση της σύμβασης).
         27.2.   Ορισμοί
         Για τους σκοπούς αυτών των κοινών στοιχειωδών προδιαγραφών, ισχύουν οι ακόλουθοι ορισμοί:
         
                     α)
                  
                  
                     “διαβαθμισμένη σύμβαση”: σύμβαση ή συμφωνία επιχορήγησης για την προμήθεια υλικού, την εκτέλεση έργων, τη διάθεση κτιρίων ή την παροχή υπηρεσιών, της οποίας η υλοποίηση απαιτεί ή περιλαμβάνει την πρόσβαση σε διαβαθμισμένες πληροφορίες ΕΕ ή την παραγωγή τέτοιων πληροφοριών·
                  
               
                     β)
                  
                  
                     “διαβαθμισμένη σύμβαση υπεργολαβίας”: σύμβαση που συνάπτεται μεταξύ ενός κύριου εργολάβου ή δικαιούχου επιχορήγησης και ενός υπεργολάβου (επιμέρους συμβαλλόμενου) για την προμήθεια υλικού, την εκτέλεση έργων, τη διάθεση κτιρίων ή την παροχή υπηρεσιών, της οποίας η υλοποίηση απαιτεί ή περιλαμβάνει την πρόσβαση σε διαβαθμισμένες πληροφορίες ΕΕ ή την παραγωγή τέτοιων πληροφοριών·
                  
               
                     γ)
                  
                  
                     “εργολάβος”: οικονομικός φορέας ή νομική οντότητα που έχει τη νομική ικανότητα να αναλάβει συμβάσεις ή να είναι δικαιούχος επιχορήγησης·
                  
               
                     δ)
                  
                  
                     “καθορισμένη αρχή ασφαλείας (ΚΑΑ)”: αρχή η οποία είναι υπόλογη στην εθνική αρχή ασφαλείας (ΕΑΑ) κράτους μέλους της ΕΕ και έχει καθήκον, αφενός, να ενημερώνει τη βιομηχανία και άλλους φορείς σχετικά με την εθνική πολιτική στα θέματα βιομηχανικής ασφάλειας και, αφετέρου, να τους καθοδηγεί και να τους συνδράμει κατά την εφαρμογή της εν λόγω εθνικής πολιτικής. Η ΕΑΑ μπορεί να ασκεί τα καθήκοντα της ΚΑΑ·
                  
               
                     ε)
                  
                  
                     “έλεγχος ασφαλείας φορέα (ΕΑΦ)”: διοικητική απόφαση της ΕΑΑ/ΚΑΑ η οποία πιστοποιεί ότι, από πλευράς ασφάλειας, ο φορέας μπορεί να εξασφαλίσει επαρκώς την προστασία διαβαθμισμένων πληροφοριών ΕΕ ορισμένου βαθμού ασφαλείας και ότι το προσωπικό του, που χρειάζεται να έχει πρόσβαση σε διαβαθμισμένες πληροφορίες ΕΕ, υπόκειται στον δέοντα έλεγχο ασφαλείας και έχει ενημερωθεί για τις απαιτήσεις ασφαλείας που είναι αναγκαίες για την πρόσβαση σε διαβαθμισμένες πληροφορίες ΕΕ και για την προστασία αυτών των πληροφοριών·
                  
               
                     στ)
                  
                  
                     “βιομηχανικός ή άλλος φορέας”: κύριος εργολάβος ή υπεργολάβος που ασχολείται με την προμήθεια υλικών αγαθών, την εκτέλεση έργων ή την παροχή υπηρεσιών· ο ορισμός αυτός αφορά βιομηχανικούς, εμπορικούς, επιστημονικούς, ερευνητικούς, εκπαιδευτικούς ή αναπτυξιακούς φορείς καθώς και φορείς παροχής υπηρεσιών·
                  
               
                     ζ)
                  
                  
                     “βιομηχανική ασφάλεια”: η εφαρμογή προστατευτικών μέτρων και διαδικασιών ώστε να προλαμβάνεται, να εντοπίζεται και να αποκαθίσταται η απώλεια ή η διαρροή διαβαθμισμένων πληροφοριών ΕΕ τις οποίες διαχειρίζεται ο κύριος εργολάβος ή ο υπεργολάβος κατά τις διαπραγματεύσεις (προ της) ανάθεσης της σύμβασης και κατά την εκτέλεση διαβαθμισμένων συμβάσεων·
                  
               
                     η)
                  
                  
                     “εθνική αρχή ασφαλείας (ΕΑΑ)”: η κρατική αρχή κράτους μέλους της ΕΕ που έχει την τελική ευθύνη για την προστασία των διαβαθμισμένων πληροφοριών ΕΕ εντός του εν λόγω κράτους μέλους·
                  
               
                     θ)
                  
                  
                     “συνολική διαβάθμιση ασφαλείας της σύμβασης”: καθορισμός της διαβάθμισης ασφαλείας της σύμβασης στο σύνολό της ή της συμφωνίας επιχορήγησης, με βάση τη διαβάθμιση των πληροφοριών ή/και του υλικού που πρόκειται ή ενδέχεται να παραχθούν, να διατεθούν ή να προσπελαθούν δυνάμει οιουδήποτε μέρους της σύμβασης ή της συμφωνίας επιχορήγησης. Η συνολική διαβάθμιση ασφαλείας μιας σύμβασης δεν επιτρέπεται να είναι κατώτερη από την ανώτατη διαβάθμιση οποιουδήποτε μέρους της αλλά μπορεί να είναι ανώτερη λόγω του αθροιστικού αποτελέσματος·
                  
               
                     ι)
                  
                  
                     “έγγραφο θεμάτων ασφαλείας (ΕΘΑ)”: έγγραφο ειδικών συμβατικών όρων, που εκδίδει η αναθέτουσα αρχή, το οποίο αποτελεί αναπόσπαστο μέρος διαβαθμισμένης σύμβασης που συνεπάγεται πρόσβαση σε διαβαθμισμένες πληροφορίες ΕΕ ή παραγωγή συναφών πληροφοριών και το οποίο καθορίζει τις απαιτήσεις ασφαλείας ή τα στοιχεία της διαβαθμισμένης σύμβασης που χρειάζονται προστασία·
                  
               
                     ια)
                  
                  
                     “οδηγός διαβάθμισης ασφαλείας (ΟΔΑ)”: έγγραφο στο οποίο περιγράφονται τα στοιχεία προγράμματος, της σύμβασης ή της συμφωνίας επιχορήγησης, τα οποία είναι διαβαθμισμένα και καθορίζεται η εφαρμοστέα διαβάθμιση ασφαλείας. Ο ΟΔΑ μπορεί να επεκτείνεται καθ’ όλη τη διάρκεια του προγράμματος ή της σύμβασης και ενδέχεται να γίνεται εκ νέου διαβάθμιση των στοιχείων, ακόμα και σε κατώτερη βαθμίδα. Ο ΟΔΑ πρέπει να αποτελεί τμήμα του ΕΘΑ.
                  
               27.3.   Οργάνωση
         
                     α)
                  
                  
                     Η Επιτροπή μπορεί να αναθέτει με διαβαθμισμένη σύμβαση σε βιομηχανικούς ή άλλους φορείς που έχουν την έδρα τους σε κράτος μέλος, καθήκοντα που αφορούν, συνεπάγονται ή/και περιλαμβάνουν διαβαθμισμένες πληροφορίες ΕΕ.
                  
               
                     β)
                  
                  
                     Κατά την ανάθεση διαβαθμισμένων συμβάσεων, η Επιτροπή διασφαλίζει ότι τηρούνται όλες οι απαιτήσεις που απορρέουν από τις στοιχειώδεις προδιαγραφές.
                  
               
                     γ)
                  
                  
                     Η Επιτροπή θα συμπεριλάβει τις αντίστοιχες ΕΑΑ ή ΚΑΑ έτσι ώστε να εφαρμόζει τις στοιχειώδεις προδιαγραφές περί βιομηχανικής ασφάλειας. Οι ΕΑΑ δύνανται να αναθέτουν τα εν λόγω καθήκοντα σε μία ή περισσότερες ΚΑΑ.
                  
               
                     δ)
                  
                  
                     Την τελική ευθύνη για την προστασία των διαβαθμισμένων πληροφοριών ΕΕ εντός βιομηχανικών ή άλλων φορέων φέρουν οι διευθυντικοί διαχειριστές των εν λόγω οντοτήτων.
                  
               
                     ε)
                  
                  
                     Όταν ανατίθεται διαβαθμισμένη σύμβαση ή σύμβαση υπεργολαβίας, η οποία υπόκειται στις στοιχειώδεις προδιαγραφές, η Επιτροπή ή/και οι ΕΑΑ/ΚΑΑ, αναλόγως, ενημερώνουν αμέσως την ΕΑΑ/ΚΑΑ του κράτους μέλους στο οποίο έχει την έδρα του ο κύριος εργολάβος ή ο υπεργολάβος.
                  
               27.4.   Διαβαθμισμένες συμβάσεις και αποφάσεις επιχορηγήσεων
         
                     α)
                  
                  
                     Για τη διαβάθμιση ασφαλείας των συμβάσεων ή των συμφωνιών επιχορήγησης πρέπει να λαμβάνονται υπόψη οι ακόλουθες αρχές:
                     
                                 —
                              
                              
                                 η Επιτροπή καθορίζει, αναλόγως, τα εν λόγω σημεία της διαβαθμισμένης σύμβασης που πρέπει να προστατευθούν και τη συνεπαγόμενη διαβάθμιση ασφαλείας, λαμβάνοντας υπόψη την αρχική διαβάθμιση ασφαλείας, την οποία έχει καθορίσει η πηγή προέλευσης, για πληροφορίες παραχθείσες πριν από την ανάθεση της διαβαθμισμένης σύμβασης,
                              
                           
                                 —
                              
                              
                                 η συνολική διαβάθμιση ασφαλείας της σύμβασης δεν επιτρέπεται να είναι κατώτερη από την ανώτατη διαβάθμιση οποιουδήποτε μέρους της,
                              
                           
                                 —
                              
                              
                                 οι διαβαθμισμένες πληροφορίες ΕΕ που παράγονται κατά τη διάρκεια συμβατικής δραστηριότητας διαβαθμίζονται σύμφωνα με τον οδηγό διαβάθμισης ασφαλείας,
                              
                           
                                 —
                              
                              
                                 όταν χρειάζεται, η Επιτροπή έχει την αρμοδιότητα να μεταβάλλει τη συνολική διαβάθμιση ασφαλείας της σύμβασης ή τη διαβάθμιση ασφαλείας οιουδήποτε μέρους της σύμβασης, κατόπιν διαβούλευσης με την πηγή προέλευσής της, καθώς και να ενημερώνει όλα τα ενδιαφερόμενα μέρη,
                              
                           
                                 —
                              
                              
                                 οι διαβαθμισμένες πληροφορίες που παρέχονται στον κύριο εργολάβο ή τον υπεργολάβο, ή παράγονται κατά τη διάρκεια συμβατικής δραστηριότητας, δεν πρέπει να χρησιμοποιούνται για σκοπούς άλλους από εκείνους που ορίζει η διαβαθμισμένη σύμβαση και δεν πρέπει να κοινολογούνται σε τρίτα μέρη χωρίς προηγούμενη γραπτή συγκατάθεση της πηγής προέλευσης.
                              
                           
               
                     β)
                  
                  
                     Η Επιτροπή και οι αρμόδιες ΕΑΑ/ΚΑΑ των κρατών μελών έχουν την ευθύνη να διασφαλίζουν ότι οι κύριοι εργολάβοι και οι υπεργολάβοι στους οποίους έχουν ανατεθεί διαβαθμισμένες συμβάσεις που περιλαμβάνουν πληροφορίες με διαβάθμιση CONFIDENTIEL UE ή ανώτερη, λαμβάνουν όλα τα δέοντα μέτρα για την προστασία των εν λόγω διαβαθμισμένων πληροφοριών ΕΕ που τους παρέχονται ή τις οποίες παράγουν κατά την εκτέλεση των διαβαθμισμένων συμβάσεων, σύμφωνα με τους εθνικούς νόμους και κανόνες. Η μη συμμόρφωση με τις απαιτήσεις ασφαλείας μπορεί να έχει ως συνέπεια την καταγγελία της διαβαθμισμένης σύμβασης.
                  
               
                     γ)
                  
                  
                     Όλοι οι βιομηχανικοί ή άλλοι φορείς οι οποίοι συμμετέχουν σε διαβαθμισμένες συμβάσεις που συνεπάγονται πρόσβαση σε πληροφορίες με διαβάθμιση CONFIDENTIEL UE ή ανώτερη, πρέπει να διαθέτουν εθνική πιστοποίηση ελέγχου ασφαλείας φορέα. Η πιστοποίηση αυτή χορηγείται από την ΕΑΑ/ΚΑΑ κράτους μέλους και επιβεβαιώνει ότι ένας φορέας μπορεί να εξασφαλίσει επαρκώς την προστασία διαβαθμισμένων πληροφοριών ΕΕ ανάλογα με την εκάστοτε διαβάθμιση ασφαλείας.
                  
               
                     δ)
                  
                  
                     Όταν συνάπτεται μια διαβαθμισμένη σύμβαση, ορίζεται από τους διαχειριστές του κύριου εργολάβου ή του υπεργολάβου ένας υπεύθυνος ασφαλείας της εγκατάστασης (ΥΑΕ), που είναι αρμόδιος για να αιτήσει την έκδοση πιστοποιητικού ελέγχου ασφαλείας προσωπικού (ΠΕΑΠ) για όλα τα πρόσωπα τα οποία απασχολούνται σε βιομηχανικούς ή άλλους φορείς που έχουν την έδρα τους σε κράτος μέλος της Ευρωπαϊκής Ένωσης, και τα οποία, λόγω των καθηκόντων τους, απαιτείται να έχουν πρόσβαση σε πληροφορίες ΕΕ με διαβάθμιση CONFIDENTIEL UE ή ανώτερη, στο πλαίσιο διαβαθμισμένης σύμβασης. Το πιστοποιητικό ΠΕΑΠ πρέπει να εκδίδεται από την ΕΑΑ/ΚΑΑ του εν λόγω κράτους μέλους, σύμφωνα με τους εθνικούς κανόνες του.
                  
               
                     ε)
                  
                  
                     Οι διαβαθμισμένες συμβάσεις πρέπει να περιλαμβάνουν ΕΘΑ όπως ορίζεται στο σημείο 27 παράγραφος β στοιχείο ι). Το ΕΘΑ πρέπει να περιέχει ΟΔΑ.
                  
               
                     στ)
                  
                  
                     Η Επιτροπή, πριν ξεκινήσει τη διαδικασία διαπραγμάτευσης για την ανάθεση διαβαθμισμένης σύμβασης, επικοινωνεί με την ΕΑΑ/ΚΑΑ του κράτους μέλους στο οποίο έχει την έδρα του η βιομηχανική ή άλλη ενδιαφερόμενη οντότητα, ώστε να επιβεβαιώσει ότι διαθέτουν έγκυρη πιστοποίηση ελέγχου ασφαλείας φορέα που ανταποκρίνεται στη διαβάθμιση ασφαλείας της συγκεκριμένης σύμβασης.
                  
               
                     ζ)
                  
                  
                     Η αναθέτουσα αρχή δεν αναθέτει διαβαθμισμένη σύμβαση στον επικρατέστερο οικονομικό παράγοντα προτού λάβει έγκυρη πιστοποίηση ελέγχου ασφαλείας φορέα.
                  
               
                     η)
                  
                  
                     Δεν απαιτείται πιστοποίηση ελέγχου ασφαλείας φορέα για συμβάσεις που περιλαμβάνουν πληροφορίες με διαβάθμιση RESTREINT UE, εκτός εάν απαιτείται από τους εθνικούς νόμους και κανόνες του κράτους μέλους.
                  
               
                     θ)
                  
                  
                     Οι διαγωνισμοί που αφορούν διαβαθμισμένες συμβάσεις πρέπει να περιλαμβάνουν διάταξη που θα υποχρεώνει τον οικονομικό φορέα που τελικά δεν υποβάλλει προσφορά ή δεν επιλέγεται να επιστρέψει όλα τα έγγραφα εντός συγκεκριμένης προθεσμίας.
                  
               
                     ι)
                  
                  
                     Οι εργολάβοι ενδέχεται να χρειαστεί να διαπραγματευθούν διαβαθμισμένες συμβάσεις υπεργολαβίας με υπεργολάβους σε διάφορα επίπεδα. Στην περίπτωση αυτή, ο κύριος εργολάβος έχει την ευθύνη να διασφαλίσει ότι όλες οι δραστηριότητες υπεργολαβίας ανατίθενται σύμφωνα με τις κοινές στοιχειώδεις προδιαγραφές που περιέχονται στο παρόν τμήμα. Ωστόσο, ο κύριος εργολάβος δεν πρέπει να παρέχει διαβαθμισμένες πληροφορίες ΕΕ ή διαβαθμισμένο υλικό ΕΕ σε υπεργολάβο χωρίς την προηγούμενη γραπτή συγκατάθεση της πηγής προέλευσης.
                  
               
                     ια)
                  
                  
                     Οι όροι βάσει των οποίων ο κύριος εργολάβος μπορεί να συνάπτει σύμβαση υπεργολαβίας πρέπει να καθορίζονται στην προσφορά ή την πρόσκληση υποβολής προτάσεων και στη διαβαθμισμένη σύμβαση. Δεν μπορεί να ανατίθεται σύμβαση υπεργολαβίας σε φορείς οι οποίοι έχουν την έδρα τους σε κράτος που δεν είναι μέλος της ΕΕ, χωρίς ρητή γραπτή εξουσιοδότηση της Επιτροπής.
                  
               
                     ιβ)
                  
                  
                     Καθ’ όλη τη διάρκεια της διαβαθμισμένης σύμβασης, η συμμόρφωση με όλες τις διατάξεις ασφαλείας που περιέχει η σύμβαση ελέγχεται από την Επιτροπή σε σύμπραξη με την αρμόδια ΕΑΑ/ΚΑΑ. Τυχόν συμβάντα στον τομέα της ασφάλειας πρέπει να αναφέρονται σύμφωνα με τις διατάξεις του μέρους ΙΙ τμήμα 24 των εν λόγω κανονισμών ασφαλείας. Τυχόν μεταβολή ή ανάκληση πιστοποίησης ελέγχου ασφαλείας φορέα αναφέρεται αμέσως στην Επιτροπή και σε όλες τις ΕΑΑ/ΚΑΑ στις οποίες είχε κοινοποιηθεί.
                  
               
                     ιγ)
                  
                  
                     Όταν καταγγέλλεται διαβαθμισμένη σύμβαση ή διαβαθμισμένη σύμβαση υπεργολαβίας, η Επιτροπή ή/και οι ΕΑΑ/ΚΑΑ, αναλόγως, ενημερώνουν αμέσως τις ΕΑΑ/ΚΑΑ του κράτους μέλους στο οποίο έχει την έδρα του ο εργολάβος ή ο υπεργολάβος.
                  
               
                     ιδ)
                  
                  
                     Μετά την καταγγελία ή την ολοκλήρωση της διαβαθμισμένης σύμβασης ή της διαβαθμισμένης σύμβασης υπεργολαβίας, οι κύριοι εργολάβοι και οι υπεργολάβοι εξακολουθούν να τηρούν τις κοινές στοιχειώδεις προδιαγραφές που περιέχονται στο παρόν τμήμα και το απόρρητο των διαβαθμισμένων πληροφοριών.
                  
               
                     ιε)
                  
                  
                     Ειδικοί κανόνες για τη διάθεση των διαβαθμισμένων πληροφοριών μετά τη λήξη της διαβαθμισμένης σύμβασης προβλέπονται στο ΕΘΑ ή σε άλλες σχετικές διατάξεις που αφορούν απαιτήσεις ασφαλείας.
                  
               
                     ιστ)
                  
                  
                     Οι υποχρεώσεις και οι όροι που αναφέρονται στο παρόν τμήμα εφαρμόζονται κατ’αναλογία για τις διαδικασίες στις οποίες οι επιχορηγήσεις παρέχονται με απόφαση και συγκεκριμένα στους δικαιούχους των εν λόγω επιχορηγήσεων. Στην απόφαση επιχορήγησης καθορίζονται όλες οι υποχρεώσεις των δικαιούχων.
                  
               27.5.   Επισκέψεις
         Στο πλαίσιο της ανάθεσης διαβαθμισμένων συμβάσεων, πρέπει να οργανώνονται, σε συνεργασία με την αρμόδια ΕΑΑ/ΚΑΑ, επισκέψεις υπαλλήλων της Επιτροπής σε βιομηχανικούς ή άλλους φορείς των κρατών μελών που εκτελούν διαβαθμισμένες συμβάσεις ΕΕ. Επισκέψεις υπαλλήλων βιομηχανικών ή άλλων φορέων στο πλαίσιο διαβαθμισμένων συμβάσεων ΕΕ πρέπει να συμφωνούνται μεταξύ των ενδιαφερόμενων ΕΑΑ/ΚΑΑ. Ωστόσο, οι ΕΑΑ/ΚΑΑ που συμμετέχουν σε διαβαθμισμένη σύμβαση ΕΕ δύνανται να συμφωνήσουν μια διαδικασία απευθείας διοργάνωσης επισκέψεων υπαλλήλων βιομηχανικών ή άλλων φορέων.
         27.6.   Διαβίβαση και μεταφορά διαβαθμισμένων πληροφοριών ΕΕ
         
                     α)
                  
                  
                     Όσον αφορά τη διαβίβαση διαβαθμισμένων πληροφοριών ΕΕ, ισχύουν οι διατάξεις του μέρους ΙΙ, τμήμα 21 των παρόντων κανονισμών ασφαλείας. Συμπληρωματικά προς τις διατάξεις αυτές, θα εφαρμόζονται και τυχόν υφιστάμενες διαδικασίες που ισχύουν στα κράτη μέλη.
                  
               
                     β)
                  
                  
                     Η διεθνής μεταφορά διαβαθμισμένου υλικού ΕΕ που αφορά διαβαθμισμένες συμβάσεις εκτελείται σύμφωνα με τις εθνικές διαδικασίες των κρατών μελών. Κατά τον έλεγχο των ρυθμίσεων ασφαλείας για τη διεθνή μεταφορά, ισχύουν οι ακόλουθες αρχές:
                     
                                 —
                              
                              
                                 η ασφάλεια είναι εγγυημένη σε όλα τα στάδια της μεταφοράς και υπό οιεσδήποτε συνθήκες, από το αρχικό σημείο προέλευσης ως τον τελικό προορισμό,
                              
                           
                                 —
                              
                              
                                 ο βαθμός προστασίας κάθε αποστολής στοιχείων προσδιορίζεται με βάση την ανώτατη διαβάθμιση του υλικού που περιέχεται στην αποστολή,
                              
                           
                                 —
                              
                              
                                 εάν χρειάζεται, εξασφαλίζεται πιστοποίηση ελέγχου ασφαλείας φορέα για τις εταιρείες που πραγματοποιούν τη μεταφορά. Στις περιπτώσεις αυτές, το προσωπικό που χειρίζεται την αποστολή στοιχείων υπόκειται σε έλεγχο ασφαλείας σύμφωνα με τις κοινές στοιχειώδεις προδιαγραφές του παρόντος τμήματος,
                              
                           
                                 —
                              
                              
                                 οι μεταφορές εκτελούνται κατά το δυνατόν από σημείο σε σημείο και ολοκληρώνονται όσο πιο γρήγορα το επιτρέπουν οι εκάστοτε συνθήκες,
                              
                           
                                 —
                              
                              
                                 εφόσον είναι εφικτό, τα δρομολόγια πρέπει να διέρχονται μόνον από κράτη μέλη της ΕΕ. Δρομολόγια μέσω κρατών που δεν είναι μέλη της ΕΕ πρέπει να πραγματοποιούνται μόνον κατόπιν εξουσιοδότησης των ΕΑΑ/ΚΑΑ του κράτους τόσο του αποστολέα όσο και του παραλήπτη,
                              
                           
                                 —
                              
                              
                                 πριν από οιαδήποτε μεταφορά διαβαθμισμένου υλικού ΕΕ, ο αποστολέας πρέπει να καταρτίζει σχέδιο μεταφοράς το οποίο εγκρίνουν οι ενδιαφερόμενες ΕΑΑ/ΚΑΑ».